Locsolótömlõt és virágcserepet is találtak már tengeri állatokban
A Cardiffi Egyetem szakértõi elsõ alkalommal dolgoztak ki egy olyan módszert, amellyel megbecsülhetõ, hogy a különbözõ állatfajok mekkora mûanyagokat nyelhetnek le.
Az egyetem fenntartható vízgazdálkodással foglalkozó kutatóintézetének szakértõi több mint kétezer állat gyomortartalmát vizsgálták meg, és ennek alapján alkottak egy egyenletet, amellyel az állat testhossza alapján megjósolják, mekkora mûanyagdarabot képes megenni. A Nature Communications címû szaklapban megjelent tanulmány szerint a legnagyobb darabok az állat méretének mintegy öt százalékát tehetik ki.

A kutatók szerint a mûanyagszennyezés problémájának súlyosbodásával kiemelt fontosságúvá vált a mûanyagok jelentette kockázat felmérése a világ különbözõ állatfajai számára. Munkájuk segítheti a tudósokat is abban, hogy meghatározzák, mekkora kockázata van a mûanyagszennyezésnek az ökoszisztémára, az élelmiszerforrásokra és végül az emberi egészségre.

A kutatócsoport tengeri és édesvízi emlõsök, hüllõk, halak és gerinctelenek által lenyelt mûanyagokat vizsgáltak. 9 milliméteres hallárváktól kezdve tíz méteres hosszúszárnyú bálnákig különbözõ méretû állatok vettek részt a vizsgálatban. Néhány sokkoló példát is találtak a szakértõk: egy nagy ámbráscetben például kerti locsolótömlõre és virágcserépre, levesteknõsökben mûanyag banánoszacskóra, egy True-féle csõröscetben (Mesoplodon mirus) pedig vadászpuskából származó töltényre bukkantak.

Még mindig nagyon keveset tudunk a legtöbb állatról arra vonatkozóan, hogyan táplálkoznak, ezért nehéz kitalálni, mennyi mûanyagot ehetnek meg" - fogalmazott Ifan Jams kutató.
A projektet vezetõ Isabelle Durance elmondta: "mindannyian láttunk már lesújtó, gyakran szívet tépõ képeket a mûanyagszennyezés miatt szenvedõ állatokról, de az állatok és a mûanyag közti interakciók nagyon sokszor szemtanú nélkül maradnak. Ez a tanulmány ezt a sok láthatatlan esetet segít kissé vizualizálni".

Hozzátette: miközben egyre többet tudni arról, hogy a világ mely vízi ökoszisztémáiban a legnagyobb a mûanyag koncentrációja, csak az ehhez hasonló munkák révén derül ki, mely állatok számára jelent nagy veszélyt ezek lenyelése. "E tanulmány révén elkezdhetjük megérteni, mennyi mûanyag kerül be a globális élelmiszerhálózatokba vagy az emberi táplálékba" - emelte ki Durance.

(MTI)
állatok tenger környezetszennyezés mûanyag